Diari Oficial de la Generalitat Valenciana


Sumari del DOGV 2690, del 16-02-1996 (1996/837496)

RESOLUCIÓ de 7 de febrer de 1996, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació del Conveni de Col·laboració entre l'Administració General de l'Estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient) per a la Realització d'Assajos de Postcontrol d'Arròs.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2690

Data del DOGV
:   16-02-1996

Secció del DOGV
:   ALTRES DISPOSICIONS

Número del document
:   1996/837496


Data del document
:   07-02-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 7 de febrer de 1996, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació del Conveni de Col·laboració entre l'Administració General de l'Estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient) per a la Realització d'Assajos de Postcontrol d'Arròs.   
Subscrit, després de la tramitació prèvia reglamentària, entre l'administració general de l'estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient), el dia 28 de novembre de 1995, un conveni de col·laboració per a la realització d'assajos de postcontrol d'arròs, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0035/96, i que figura com a annex d'aquesta resolució.  
València, 7 de febrer de 1996.- La directora general de Coordinació Institucional i Secretariat del Govern.  
Conveni de Col·laboració entre l'Administració General de l'Estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient) per a la Realització d'Assajos de Postcontrol d'Arròs  
Madrid, 28 de novembre de 1995  
Reunits:  
D'una banda el senyor Luis Atienza Serna, ministre d'Agricultura, Pesca i Alimentació, d'acord amb el Reial Decret 912/1994 de 5 de maig, en nom i en representació del Govern de la Nació, de conformitat amb l'acord del Consell de Ministres de 21 de juliol de 1995.  
I de l'altra, Maria àngels Ramón-Llin i Martínez, consellera d'Agricultura i Medi Ambient de la Generalitat Valenciana, d'acord amb el Decret 14/1995 de 6 de juliol, i facultada expressament per a aquest acte per l'acord del Govern Valencià de 28 de novembre de 1995.  
Les dues parts es reconeixen recíprocament capacitat legal per a obligar-se i atorgar el conveni present, i per això  
Exposen:  
Que la Comunitat Valenciana té competència exclusiva en matèria d'agricultura, d'acord amb l'article 34, apartat 4t, del seu Estatut d'Autonomia, i que per part de l'administració general de l'estat cal fixar mecanismes de col·laboració per tal de complir la normativa vigent quant al control de qualitat de llavors.  
Que d'acord amb el Reial Decret 1.329/1985, de 17 de juliol, sobre traspàs de funcions de l'administració de l'estat a la Comunitat Valenciana en matèria de llavors i plantes de viver, i en les funcions per a les quals s'estableix que han de concórrer l'administració de l'estat i la comunitat autònoma (apartat D.2.f. de l'annex I), hi ha la realització dels assajos de postcontrol, preceptius per a controlar la qualitat de les llavors certificades.  
Una vegada determinat el pla d'assajos, els que s'hauran de dur a terme en el territori de la Comunitat els farà el personal tècnic d'aquesta. Les despeses es pagaran amb els crèdits que per a executar aquest pla nacional d'assajos hi ha assignats en els pressupostos de la direcció general de Produccions i Mercats Agrícoles, del Ministeri d'Agricultura, Pesca i Alimentació.  
En conseqüència, les parts acorden firmar aquest conveni, d'acord amb les següents  
Clàusules:  
Primera. Objectiu  
És objectiu d'aquest conveni de col·laboració la realització d'assajos de postcontrol de caràcter nacional corresponents a la campanya de 1995 en l'àmbit de la Comunitat Valenciana, d'acord amb el pla de treball, els protocols i la normativa vigent en la matèria.  
Segona. Aportació econòmica  
La valoració dels projectes, segons el desglossament especificat en l'annex, puja a la quantitat màxima de cent noranta-dues mil pessetes (192.000 PTA), que pagarà el Ministeri d'Agricultura, Pesca i Alimentació a través de la Direcció General de Produccions i Mercats Agrícoles, a càrrec de la partida pressupostària 30.83.665Y.682, per mitjà d'una transferència bancària al compte corrent de la comunitat autònoma, a nom de Generalitat Valenciana, Conselleria d'Economia i Hisenda, s/S 351-8, en el Banc d'Espanya, sucursal de València 0066, amb les certificacions prèvies i amb la conformitat expressa dels treballs realitzats d'acord amb els protocols.  
Tercera. Operacions que durà a terme la Conselleria d'Agricultura i Medi Ambient  
a) Executar els projectes d'acord amb els protocols i les normes vigents.  
b) Remetre els resultats dels projectes en els terminis i en les condicions que indiquen els protocols.  
Quarta. Operacions que realitzarà el Ministeri d'Agricultura, Pesca i Alimentació (Direcció General de Produccions i Mercats Agrícoles, a través de la Sotsdirecció General de l'Institut Nacional de Llavors i Plantes de Viver).  
a) Participar en el seguiment dels projectes.  
b) Publicar-ne els resultats fent-hi constar la realització conjunta amb la Conselleria d'Agricultura i Medi Ambient de la Generalitat Valenciana.  
Cinquena. Seguiment dels projectes  
Al final de la campanya les dues parts revisaran i certificaran l'execució del pla de treball previst.  
Sisena. Duració del conveni  
La duració d'aquest conveni serà la de la campanya 1995.  
Setena. Jurisdicció  
Les qüestions litigioses que puguen sorgir en la interpretació i el compliment del conveni seran de coneixement i competència de l'ordre jurisdiccional contenciós administratiu.  
D'acord amb tot això, i perquè conste, les dues parts firmen aquest conveni per triplicat en el lloc i el dia indicats en l'encapçalament.  
Pel Govern de la nació, el ministre d'Agricultura, Pesca i Alimentació: Luis M.ª Atienza Serna.  
Per la Comunitat Valenciana, la consellera d'Agricultura i Medi Ambient: Maria àngels Ramón-Llin i Martínez.  
ANNEX  
Pressupost d'assajos de postcontrol  
amb la Comunitat Valenciana  
Cada mostra presa en el moment del precintat se sembra en una parcel·la, les dimensions de la qual són:  
Cereals (arròs)  
- Postcontrol = 8 m2  
Els costs d'execució d'aquests assajos, referits a cada parcel·la i la part corresponent de corredor, vores, etc. són els següents:  
Arròs de gra curt Postcontrol  
1. Faenes preparatòries (alçar, binar, etc.) i fertilització 400 PTA/p  
2. Marcatge i sembres 250 PTA/p  
3. Faenes de cultiu (reg, esbrossament, tractaments fitosanitaris, etc.), neteja de corredors i estacada 350 PTA/p  
Suma 1.000 PTA/p  
Assajos plantejats i cost  
Postcontrol de gra curt  
192 mostres x 1.000 PTA/mostra = 192.000 PTA.